हैदराबाद में छोटा राजन का पूर्व सहयोगी ढेर | हैदराबाद में छोटा राजन का पूर्व सहयोगी ढेर - Hindi Oneindia
2 min ago Good News: जम्मू-कश्मीर को मोदी सरकार का एक और तोहफा, 4.5 लाख कर्मचारियों की सैलरी में बड़ी बढ़ोतरी, 45,000 तक बढ़ेगी सैलरी
13 min ago सहारनपुर: भाजपा नेता धारा सिंह की हत्याकांड का ADG ने किया खुलासा, बताई मर्डर की ये वजह
15 min ago व्हाट्स ऐप और फेसबुक जैसे सोशल मीडिया पर टैक्स लगाने पर इस शहर में मची तबाही
हैदराबाद में छोटा राजन का पूर्व सहयोगी ढेर
| Published: Thursday, May 1, 2008, 18:38 [IST]
हैदराबाद, 1 मई (आईएएनएस)। माफिया डॉन छोटा राजन का पूर्व निकट सहयोगी और अंडरवल्र्ड सरगना अजीज रेड्डी को हैदराबाद पुलिस ने ढेर कर दिया है।
जानकारी के अनुसार वह जुबली हिल इलाके में अपने तीन साथियों के साथ व्यापारी से वसूली के लिए आया था तभी बुधवार देर रात पुलिस को उसके बारे में सूचना मिली।
हैदराबाद पुलिस के आयुक्त डी. प्रसाद राव ने पत्रकारों से बातचीत में कहा, "पुलिस दल ने जुबली हिल रोड़ नंबर 46 पर इस घटना को अंजाम दिया है।"
उन्होंने कहा, "पुलिस को सूचना मिली थी कि वे लोग काले रंग की इनोवा कार से धूम रहे हैं। इसके बाद पुलिस दल सड़क किनारे खड़ी कार के पास पहुंची तो बदमाशों ने पुलिस पर गोलीबारी शुरू कर दी। इसके बाद पुलिस की जवाबी कार्रवाई में अजीज रेड्डी मारा गया, जबकि अन्य तीन अपराधी भागने में सफल हो गए।"
पुलिस ने शव को पोस्टमार्टम के लिए उस्मानिया जेनरल अस्पताल भेज दिया है। पुलिस ने बताया कि शव को फिलहाल मुरदाघर में रखा गया है लेकिन एक सप्ताह के भीतर शव को लेने कोई नहीं आता है तो उसका अंतिम संस्कार कर दिया जाएगा।
गौरतलब है कि वर्ष 2004 में रेड्डी को पहली बार हैदराबाद में अत्याधुनिक हथियार के साथ गिरफ्तार किया गया था लेकिन वर्ष 2006 में गवाह के आभाव में वह जेल से छूट गया था।
Story first published: Thursday, May 1, 2008, 18:38 [IST]
बिग-बॉस की स्टेज पर सलमान का गुस्सा, उतार फेंका कोट, वीडियो वायरल